**Тәрбие сағаты : «Қош бол, аяулы түлектер!»**

**Көкшетау қаласы, (қазақ тілінде оқытылатын) дарынды балаларға арналған №3 облыстық мамандандырылған мектеп-интернатының тәрбиешісі**

**Сембаева Гульнар Сеитовна**

1-жүргізуші: Армысыздар, қадірлі қонақтар, аяулы тәрбиешілер, оқушылар! Жатақханадан түлеп ұшқалы отырған 51 түлектің «Қош бол, аяулы түлектер» атты кешімізге қош келдіңіздер. 2- жүргізуші: Бүгін қандай шаттық толы кеш еді, Көңіл шіркін, тасып – толып өтеді. Ұл кешегі жігіт болып қалыпты, Бойжетіпті бантикті қыз кешегі. 1-жүргізуші: Жатақхана деген ата –анадай әлпештеп, биік шыңдарға жетелейтін, 11 жыл бойы тәлім- тәрбиесін сусындатып болашаққа нық қадм басуға көмектесетін алтын ұя! 2-жүргізуші: Дұрыс айтасың «Адамға ең бірінші білім емес, тәрбие берілуі керек, тәрбиесіз берілген білім адамның қас жауы » деп Әбу –Насыр Әл-Фараби бекер айтпаған. Бүгін де енді қайтып жатақхана табалдырығын аттамайтын оқушыларымыз да бар. Олай болса жатақхана түлектерін ортаға шақыраыйық. (Түлектер ортаға шығып орындыққа жайғасады.) 1-жүргізуші: Тыңдаған көңілдегі толғамымды, Шыңдаған тәрбием мен талғамымды Өмірдің маған сыйы деп білемін, Өзіңдей жанға шәкірт болғанымды , - дей келе салтанатты кешімізді ашу үшін ортаға мектеп- интернатының менгерушісі Нургалиева Қуаныш Ергалиевнаны шақырамыз. 2-жүргізуші: Жатақханамыздағы 5 сынып бүлдіршіндерінің бітіруші түлектерге арнаған игі тілектеріне құлақ түрейік.

(Лейла, Алмаз, Айдана, Мирас, Зейнеп, Жалғас) 1-жүргізуші: Бірге өткізген күндерін қыс-жазында, Жазып шықты қаншама іс-қазыны. Балапанын ұшырған ұясынан, Сөз берейік тәрбиеші Ғайша апайға!

5 сынып оқушыларының орындауында би. 2-жүргізуші: Ұрпағым ұландары текті жердің, Қашанда болмысына сүйенемін. Келешек ғалымдар да, даналарда

Шығады өздеріңнен деп білемін- дей отыра Қайыржанов Қуаныштың орындауында ән. 1-жүргізуші: Ұстаздық етіп жалықпаған өмірде, Әр қимылы сақтаулы тұр көңілде. Еңбегінің зейнетіне бөленіп, Отыр ұстаз бүгін міне төрімде – дей отыра келесі сөз кезегін ардагер тәрбишілерімізге береміз: Мугжанова Салтанат Қасымқызы мен Молдабаева Отай Шуркеевнаға.

Жамилақын Алмастың орындауында ән қабыл алыңыздар 2-жүргізуші: Өмірлерің гүлдей берсін көктемдей, Еңбек еткен ерінбестен көп терлей. Сонда ғана мұратыңа жетерсің Армансыз боп дүниеден өткендей.

Дәуренбек Арманның орындауында ән: «Ұстазым» 1-жүргізуші: Санаулы күндер өткен соң Аттестат қолға аларсын. 11 жыл алған білімің Кәусарын сонда татарсын -дей отыра Куспекова Алтыншаш пен Темірболатов Сағынбайдын орындауында би. 2-жүргізуші: Балалықпен қоштасып, даналыаққа беттедің, Арыңды сақта жасыңнан , адалдық болсын серігің Арманның шығып шыңына мақсатына құлаш ұр, Өздеріңе тапсырдық, туған жердің ертеңін –дей келе тәрбиешілерге сөз кезегін берейік.

Ал енді Алтынбектің өз шығармашылығынан өлеңін тыңдайық.

1-жүргізуші: Жолың болсын, ағалар мен апалар. Ел үмітін, болашағын арқалар. Бізде сіздей азамат боп өсеміз, Елді алға, биіктерге апарар –дей отырып 10 - сынып оқушыларына сөз кезегін берейік.

Мукашева Анельдің орындауында ән.

2-жүргізуші: Енді ортаға жатақхананың ойын сақшыларын көңілді қошеметпен ортаға шақырайық! 1-жүргізуші:Лүпілдеп нәзік жүрегің, Ерен күн бүгін сен үшін. Қоштасар сәтте толқулы Не дейсің балғын түлегім? деп келесі кезекті жатақхана түлектеріне береміз. (Түлектердің өнерлерін тамашалаймыз.) 2-жүргізуші:Биылғы жылы алтын ұямыздан қанаттары қатайып ұшқалы отырған түлектерімізге құттықтау сөз кезегін берейік. Енді жатақхана оқушыларының дайындалған сыйлықтарын түлектерге табыс еру рәсімін орындаймыз. 1-жүргізуші: Арманыңда, жаныңда жалын ән бар, Жас талапкер , сөзіме көңіл аудар. Бұрынғыдай күтпейді мектеп сені, Бұрынғыдай соғылмас қоңыраулар. Мектеп қайта есігін ашпас енді, Өмір –ұстаз, ақылды, ақ шаш өңді. Басқаша енді үйретер бар сабағын, Қоңыраулар соғылар басқаша енді. Былтырғыдан басқаша биыл демек, Білімің мен ақылың, күйің бөлек, Енді басқа жиын той, киім керек, Енді саған шынайы сүю керек. Сұрақ басқа оп-оңай шешілмейді, Жаса қанша тентектік, есір мейлі. Мектептегі мұғалім кешіргенмен, Өмір – қатал, ол күнде кешірмейді Даусыз ол күн есіңде сақталады, Жазылмаған өмірдің ақ парағы, Жаңа дастан күтеді, жазуыңды Күтпейді тек сыныптың тақталары. Енді сені күтеді барлық жолдар, Күтпейді тек сыныптың тақталары. Кездеседі дауыл да, дабылда көп, Дамылдама, қаймықпа, қабылда кеп. Үлкен ойдан үлкен іс туар, ойлан, Болашақтың тағдыры қолымда деп. Уақыт та емтихан алар, Ол сын қорқыта алмас. Көңілге сенім қонсын. Жас талапкер, билет ал да тәуекел деп, Емтиханда, өмірде жолың болсын. 2-жүргізуші: қоштасады алтын ұя жатақханаң, Маңдайыңнан сипап өтер көкте күн. «Сәт-сапар» деп қол бұлғаймыз бәріміз Тілейміз біз армандарға жеткенін,-дей келе, әрдайым өмірде жолдарың болсын дейміз. 7-сынып оқушыларының орындауында ән: «Қош бол, енді мектебім менің»